JUMAL KÕNELEB
Tere tulemast taas kuulama, mida Jumal kõneleb.
Jumal räägib meiega oma Sõna kaudu. Piiblis on kirjas Jumala tahe.
Ta tahab rääkida meie kõigi eludes, nii Püha Vaimu kaudu otse
meie omas vaimus, kui ka Sõna kaudu.
Viimati rääkisime üsna julgelt, mida Sõna ütleb haiguste ja
nende päritolu kohta. Ja sellest, mida teha, kui haigus ründab.
Rääkisime, et haigused ei ole Jumalast ning et meile on antud
autoriteet vaenlase vastu, kes püüab tuua me ellu erinevat pimedust,
haigusi või masendust.
Meil on tõesti autoriteet seista vaenlasele vastu.
Piibel julgustab, et me peaksime vaenlasele vastu seisma
ja nii tehes põgeneb ta meie juurest.
Kui oled usklik ja võtnud Jeesuse oma südamesse vastu, siis sinul
on autoriteet vaenlase vastu ja võid igas olukorras Jeesuse nimel
sellele pimedusele vastu seista ja panna sellele vastu.
Siis see lahkub su elust. Või kuidas, Joy? - Just nii!
Oleme juba mitu korda rääkinud, et Jumal tahab tervendada ja millisel
moel Ta seda teeb. Oleme rääkinud, mida meie teeme, kui haigus ründab
või püüab tulla meie ellu. Oled ehk kodus üritanud seda sama matkida.
Me teeme nende Piibli tegelaste eeskujul ja oleme lugenud seda
T. L.Osborni raamatut ja teeme nii, nagu selles öeldakse.
Oled ehk kogenud tervenemist, aga võib-olla oled märganud,
et see ei olegi nii lihtne.
See ei läinud ehk nii kiiresti ja lihtsalt, kui soovisid.
Täna räägime sellisel teemal, millest pole nii tore rääkida,
Aga on oluline rääkida.
Jumala õnnistustest on palju toredam rääkida.
See on aga lausa elutähtis. Ilma selleta ei saa me Jumala lubadusi
ja neid imelisi asju, mida Ta tahab meie ellu tuua. Jääme neist ilma.
Se on eluliselt oluline, et me saaksime neid Jumala lubadusi
oma elus kogeda. Kas ütlen selle sõna? - Mitte veel!
Võime ütelda nii: me vajame usku ja sellele lisaks kannatlikkust.
Kannatlikkus. See on sõna, mis lõikab südamesse
nagu kaheterane mõõk.
Heebrealaste 4:12 ütleb: "Jumala Sõna on elav ja vägev ja teravam kui
ükski kaheterane mõõk ning tungib läbi, kuni ta lõhestab hinge ja
vaimu, liikmed ja üdi, ja on südame meelsuse ja mõtete hindaja."
Jumala Sõnas on ka see külg; see tungib läbi ja näitab, et selles
asjas peaksime meelt parandama ja seda ma eriti ei jaksaks...
Võtame siiski ka selle külje ja kuulame Jumala Sõnast,
mitte ainult neid imetoredaid, vaid ka veidi raskemaid kohti.
Siis me saame selle, mis oli lubatud.
See pool koolitab meid nagu hea ema või isa, kes annab nõu:
"Ära tee seda, vaid tee toda!" Sama, Joy tsiteeritud, He 6:12
ütleb: "et te ei läheks loiuks, vaid järgiks neid, kes usu ja
pika meele tõttu pärivad selle, mis on tõotatud."
Kui haarame mõnest Jumala lubadusest, innustume sellest
ja usume sellesse, olgu tervenemise või majandusliku õnnistuse või mõne
muu palvevõitluse teemal, alati vajame kahte asja, et see täituks.
Vajame usku sellesse lubadusse ja kannatlikkust, et pidada usust
ja lubadusest kinni ka siis, kui vastust kohe ei paista.
See pole alati nii tore. Tahaks ju saada kõike kohe.
Keegi jutlustaja ütles, et usk ja kannatlikkus on väe-kaksikud.
Nagu võitluskaaslased. Väe-kaksikud. Ühendades usu ja kannatlikkuse,
saame me Piiblis lubatu.
"Usu ja pika meele (kannatlikkuse) kaudu nad pärivad selle."
Me saame selle, mis on lubatud! Aga vaja on usku ja kannatlikkust.
Kasutades neid kahte vägevat, saame me tervise.
Räägin konkreetsemalt, mida ma teen.
Kui gripp, peavalu või haigus püüab tulla,
siis ma võtan T.L.Osborni raamatu "Haiged paranevad"
ja hakkan lugema. Külvan neid sõnu oma südamesse.
Sõna hakkab iseenesest vilja kandma ja tervendavalt mõjuma.
Õpetussõnades öeldakse: Jumala Sõna "on terviseks kogu ta ihule."
Siia on kogutud tervenduskirjakohad Piiblist, see raamat, Piibli sõnad
tervenemisest, on ravim. See on nagu tabletipurk,
millest ma pistan suhu, kui olen haige. Kohe läheb olemine paremaks.
Teine väga hea asi, mida teen, eriti siis,
kui haigus on edenenud ja olen ära väsinud ega jaksa lugeda.
Panen kõrvaklapid pähe ja kuulan MP3-mängijast Gloria Copelandi
inglisekeelseid tervenduskoosolekuid. Kindlasti on ka teisi,
aga minu jaoks on see parim: G. Copelandi "Healing School".
Ka meie lapsed, vanusese 14, 17 ja 19 teevad sedasama ja ma olen
kuulnud, kuidas nad sõpradele telefonis sellest räägivad.
Ja siis võib seda juttu uskuda - et nad on kuulanud tervenemisjutlust
ning olemine on kohe paranenud.
Pane Googleisse Gloria Copeland BVOV
ja sealt saad uuesti vaadata uusi ja vanu jutlusi.
Laupäeviti on just Gloria tervendamiskoosolekud.
See on võimas vahend.
Ja see Jumala Sõna, mida ta seal kuulutab, kirjakoht teise järel,
teeb iseenesest mind terveks. Need on abivahendid, mida ka sina
võid kasutada. See on laisa inimese variant, mida võin kuulata nõusi
pestes või kui pesen pesu, imen tolmu või sõidan autoga.
Siis kui ei saa kuulutada Jumala Sõna, siis kõrvaklapid pähe!
Kolmas asi, mida ma kasutan, on see, et ma räägin iseendale.
Kasutan enamasti ühte ja sama kirjakohta. See on:
"Tema haavade kaudu olen saanud terveks!" See on Jesaja 53:3.
Seda kirjakohta ma kordan mõttes: "Tema haavade kaudu ma olen terve!"
Tema haavade kaudu olen tervenenud! Tähendab, et Tema haavade kaudu
olen terve! Tema haavade kaudu olen terve!
Tema on kandnud minu haigused! Tema haavade kaudu olen terve!
Kohe hakkab parem! Kordan ja taon seda haigust ja valu
selle Sõnaga kannatlikult ja mõnikord mitu päeva järjest!
Mitte viis või kümme korda. Pigem 5000 korda.
Räägin seda selletõttu, et see on vahel tõeline võitlus!
Olen seda 20 aastat harjutanud ja see on ikkagi võitlus.
Pean 2000 korda rääkima endale, et Tema haavade kaudu olen terve!
Aga selle kaudu haigus lahkub, see taganeb kui ma seisan sellele
Sõnaga vastu. See läheb ära.
Mis vahet seal on, et see nõuab kannatlikkust ja tööd,
kui ma saan ometi terveks!
Kõik see, mida sa rääkisid, on see, et usk tuleb kuulmisest.
Kas see sünnib Piibli, mõne raamatu või jutluse kaudu - vajalik on Sõna.
Usk tuleb kuuldust ja kuulmine Kristuse Sõna kaudu.
Usk ei tule iseenesest. See tuleb kuulmisest. Pead haarama kinni
Jumala Sõnast ja hakkama seda oma südamesse külvama.
Nagu eelmises osas rääkisin, panen mina ise
alati haigusele vastu. Mõnikord võtab kauem aega.
Palvetan keeltes, hakkan vastu Jumala Sõnga ja mõnikord on vaja
pikemat vastupanuvõitlust, aga tahan öelda: palve aitab alati!
Kasuta ka muid vahendeid kui vaja. See pole nii, et me ei tohiks
arstiabi-ravimeid kasutada. Sugugi mitte! Kasuta kõiki vahendeid,
mida saad ja millesse usud! Aga ole kannatlik ja kindel!
Meie sõnum sulle on: ära anna alla!
Mõnikord haigus vaevab meid pikemat aega, aga palve aitab alati!
Hiljuti oli gripiviirus liikvel ja märkasin, et mitmed põdesid kaua.
Ka mulle tekkisid sümptomid, aga põdesin vähe aega. Mõistsin,
et pidin olema lihtsalt kannatlik ja võitlema. Palve aitas ja ma ei
jäänud kauaks põdema. Palve aitab alati ja tasub võidelda!
Piiblis on öeldud Heebrea 12:1-3: "Sellepärast meiegi, et nii suur
pilv tunnistajaid on meie ümber, pange maha kõik koorem ja meid
nii hõlpsasti takerdav patt ning jookskem kannatlikkusega meile
määratud võidujooksmist, vaadates usu alustajale ja täidesaatjale
Jeesusele, kes risti kannatas temale oodatava rõõmu asemel,
häbist hoolimata, ja on istunud Jumala aujärje paremale käele.
Kujutlege ometi teda, kes niisugust vastuhakkamist enese vastu
on saanud kannatada patustelt, et te ei väsiks
ega läheks araks oma hinges."
Peaksime kinnitama oma pilgu usu alustajale Jeesusele Kristusele.
Kinnita silmad Piiblisse, sest Jeesus on Jumala Sõna.
Pööra pilk ära haiguselt ja keskendu Jeesusele ning saad võidu.
Pane kannatlikult haigusele vastu ja hoia Jumala Sõnast kinni.
Kui on võitlus haigusega, siis pole aega vaadata nii palju telerit
või lugeda lehti ega käia külas uskmatute või inimeste pool,
kes räägivad palju just haigusest. Peab suunama oma mõtted
Jumala Sõnale, Jeesusele, et see ravim mõjuks.
Kas näitame ette? Näitame nüüd.
Me teeme natuke veidra, aga hea näitlikustamise.
See on haigus, mille vastu Joy võitleb.
Ma leidsin imelise lubaduse: "Tõepoolest, võttis ta enese peale
meie haigused ja tema vermete läbi on mulle tervis tulnud!"
Tema haavade kaudu ma olen terve! On vast kummaline!
Mida see tähendab? Oi-oi, pea hakkab jubedalt valutama
ja on nii vastik olla. Nina sügeleb ja ilmselt jäin grippi,
mis kõigil teistel ka on. Pean minema voodisse...
Mida ma just lugesin?! Mis siin on kirjas?
"Tema haavade kaudu ma olen terve!" Ma olen vaadanud seda Jani ja Joy
saadet ja nende sõnul on mul Jeesuse nimes autoriteet ja
ma võin haigusele vastu hakata. Ma ei võta seda vastu!
Mine ära! Kõtt! Ma ei taha seda! Nüüd ma olen julge ja
hakkan haigusele vastu. Ma ei tea, kuidas seda teha, aga loen uuesti:
Tema haavade kaudu olen terve! Ma ei võta haigust vastu!!!
Tema haavade kaudu olen terve!
Ma ei ava ust haigusele, olen vastu!
Olen tugev usus, ma ei võta seda mitte mingil juhul! Ei!
Nii see käib. See ei lähe alati nii lihtsalt.
Me ei taha näägutada kellegiga, kes on ehk kaua haigust kannatanud.
Tahame ainult julgustada kõiki vaatajaid. Kui oled pikalt haige
ja jõud on lõppemas, Piibel soovitab Jk.4:14 kutsuda koguduse
vanemad ja need võidku haiget. Kui oma jõud on otsas, palu abi!
Me ei taha mingil juhul näägutada inimesega, kes on pikalt haige,
nagu poleks tal piisavalt usku. Piibel soovitab usu poolest rikkaid
teisi aitama, julgustama. Mitte mingil juhul hukka mõistma!
Ära mõista kohut kellegi üle, kel on vähem usku. Ka meie ei soovi
kohut mõista kellegi üle. Tahame vaid julgustada uskuma
ja haarama kinni Jumala lubadustest. Kui muud mitte,
siis paluma abi, kellegilt, kellel on rohkem usku.
Kannatlikkust läheb tõesti vaja. Küsimus on selles, et Jumala Sõna
on nagu seeme. Rääkisime sellest varem. Nagu põllumees läheb tööle,
ta külvab seemneid, ootab mõni aeg ning siis saab saagi.
Ehk oled selle saatesarja jooksul esmakordselt kuulnud, et Jumal
tahab tervendada ja see on sinu jaoks uus asi, siis oled alles
külvamas neid asju oma südamesse. Pead olema kannatlik,
külvama edasi, kuni sünnib tõeline usk sellesse.
Usk sünnib iseenesest ja kannab vilja.
Me vajame põllumehe kombel kannatlikkust. Kas pole?
Imeline on, et Jeesust vastu võttes kolis Ta minu sisemusse elama.
Tema Vaim tuli minu sisse ja Tema omadused on nüüd minu sees.
Piibel räägib, mis on Vaimu vili.
Need on asjad, mis minusse tulid hetkel, mil võtsin Jeesuse vastu.
Minust sai kristlane.
Gl 5:22 loetleb Vaimu viljad, mis on igas usklikus. Vaimu viljad on:
armastus - Piibel ütleb ka, et Jumala armastus on välja valatud
meie südamesse Püha Vaimu läbi (Rm.5:5) st. mu sees on armastus -
rõõm, rahu, pikk meel (kannatlikkus), lahkus, headus,
ustavus, tasadus, kasinus (enesevalitsus).
Üks Vaimu viljadest on kannatlikkus.
Minu sees on vajalikul hulgal kannatlikkust, aga samamoodi
on mul ka kõik eluks, liikumiseks, rääkimiseks ja
kirjutamiseks vajalikud lihased.
Kui ma neid ei kasuta, siis need lõtvuvad ja kärbuvad.
Näiteks mina, olles sünnitanud juba kolm last, peaksin treenima
teatud lihaseid, et piss ei tuleks iga kord aevastades püksi.
Kui just soovid selle näite tuua... Aga treenides neid lihaseid,
saavad need tugevaks ja töötavad. Treenides Vaimu vilja erinevaid
külgi, näiteks kannatlikkust, saab see tugevamaks.
Sõna ütleb: Jaakobus 1:2 "Pidage seda lausa rõõmuks, mu vennad,
kui te satute mitmesugustesse kiusatustesse" -
miks see peaks rõõm olema? Vastus:
"kuna te teate, et teie usu läbi- katsumine teeb teid kannatlikuks.
Nii väärtuslik asi! Kui satume võitlustesse ega anna alla,
treenime usu jõusaalis, siis tekivad suuremad Vaimu lihased.
Näiteks kannatlikkuses. Aga see läheb edasi:
"Aga kannatlikkus olgu täiuslik, et te oleksite täiuslikud ja
terviklikud, ega oleks teis midagi vajaka."
Selle kaudu me võime saada täiuse - näiteks täiusliku tervise.
Et me oleksime täiuslikud ja terviklikud
ega oleks meil midagi vajaka.
Jakobus tahab öelda, et olgu meil mis tahes raskus, me võime
pöörata selle võiduks, haarates kinni Jumala lubadustest haigustes,
majandusraskustes või psüühilistes probleemides. Raskused ei pea olema
jubedad mäed, mis rõhuvad ja masendavad sind ja mind.
Jumala Sõna on lubanud, et "selles kõiges me saame täieliku võidu Tema
läbi, kes meid on armastanud" (Roomlastele 8:37)
Need võivad olla usu "jõusaalid", nagu Joy ütles, milles sa haarad
olukordadele, tunnetele ja minevikus olnule vaatamata Jumala Sõnast!
Mida see ütleb su tervise kohta? Haarad sellest ja
hakkad seda rääkima uskudes, tunnistama, ja sa näed kuidas
võidad usu võidujooksu ning sinu kannatlikkus ja usk kasvavad.
He10:35:"Ärge siis heitke ära oma julgust, mis saab suure palga!
Teile läheb vaja kannatlikkust, et te Jumala tahtmist täites
saaksite kätte tõotuse. "Sest veel ainult pisut,
pisut, siis tuleb see, kes peab tulema, ega viivita. Aga minu õige
jääb usust elama, kui ta taganeb, ei ole minu hingel temast head meelt."
Aga meie ei ole need, kes taganevad hukatuseks, vaid need,
kes usuvad ja päästavad hinge."
Siin mõeldakse usku päästesse, aga see käib käib ka kõige kohta,
mida usume. Piibel julgustab meid,
et me ei taganeks ega annaks alla, vaid peaksime Jumala Sõnast kinni
lõpuni, kui näeme täiuslikkust ja palvevastust oma võitluses.
Jumala Sõna on vägev ja usk võidab ära maailma. Mis võidab maailma?
Piibel ütleb: see on meie usk. Haara julgelt kinni Jumala Sõnast.
Usu Sõnasse ja võitle head usuvõitlust lõpuni.
Ole kannatlik, isegi kui olukorrad ei muutu alati koheselt.
Kui sina ei anna järele, siis peavad olukorrad ja vaenlane järele andma.
Keegi on öelnud, et ainuke võidetud kristlane on see, kes annab alla.
Sageli ei pea me olema head super- usklikud, jutlustajad või pastorid.
On vaid üks asi, mida tavalised usklikud mina ja Jan ei tohi teha -
ei saa alla anda! Ei tohi lasta pettumusel ja kibestumisel tulla!
Ei anna alla! Ja kui me ei anna alla, on Issand lubanud,
et meile kuulub võit. Me võidame!
Ta on pannud meie sisse vajaliku kannatlikkuse.
Ta on pannud meie sisse vaimuviljad ja kogu jõu, mida me vajame.
Kuigi vahel tundub, et see on nagu maraton või nagu üks jutlustaja
ütles - see on nagu pikamaa - ja tõkkejooks koos. Maratontõkked.
Usuelu ei ole saja meetri jooks, vaid pikamaa tõkkejooks.
Vahel see tõesti tundub maraton- tõkkejooksuna küll.
Nüüd on aeg palvetada. Palveta sina, Joy!
Tänu Issand, et oled pannud meie sisse kogu jõu, mida vajame
selles maailmas elamiseks ja Sa teed praegu iga vaataja tugevaks!
Sa tõstad üles Vaimu viljad, kogu jõu, rõõmu, rahu ja armastuse
ja kannatlikkuse, mis on meisse kõigisse pandud.
Issand, tänu, et saame minna julgelt edasi! Julgelt, rõõmuga,
usaldades haarata Sinu Sõnast ja kuulutada asju, mida Sina räägid!
Saame neid rääkida meie elus ja siis hakkab juhtuma see,
mida oled rääkinud. Tänu, Issand! Õnnista iga vaatajat praegu!
Jeesuse nimel. Aamen.
Kui oled saanud vaimuliku toitu, võid anda tagasi ajalikult.
Võid toetada TV7 Eesti kanali tööd annetusega. Saaja: Taevas TV7.
Swedbank 221048388411 SEB 10220109461019
Külva, külva Issandale ja anna oma osa ajalikku,
siis Issand annab sulle vaimulikku. Õnnistust!
Tõlge: Meeli Martin